b'\n_START_ARTICLE_\nPamantasang Keio\n_START_PARAGRAPH_\nAng Pamantasang Keio (Ingles:\xc2\xa0Keio University, Hapones: \xe6\x85\xb6\xe6\x87\x89\xe7\xbe\xa9\xe5\xa1\xbe\xe5\xa4\xa7\xe5\xad\xa6, Kei\xc5\x8d Gijuku Daigaku, dinadaglat bilang Keio (\xe6\x85\xb6\xe6\x87\x89)) ay isang pribadong unibersidad na matatagpuan sa Minato, Tokyo, Hapon. Ito ay kilala bilang ang pinakamatandang institusyon ng modernong mas mataas na edukasyon sa bansang Hapon. Itinatag ito ni\xc2\xa0Yukichi Fukuzawa\xc2\xa0bilang isang paaralan para sa kanluraning pag-aaral noong noong 1858 sa Edo (ngayon ay Tokyo). Ito ay may labing-isang kampus sa Tokyo at Kanagawa. Ito ay may sampung mga fakultad: Titik, Ekonomiks, Batas, Negosyo at Komersyo, Medisina, Agham at Teknolohiya, Pamamahalang Pampolisiya, Araling Pangkapaligiran at Pang-impormasyon, Pagnanars at Pag-aalaga, at Parmasya._NEWLINE_Ang unibersidad ay isa sa mga tinagurian ng Ministri ng Edukasyon, Kultura, Isports, Agham at Teknolohiya ng Hapon bilang isa sa\xc2\xa0labintatlong kabahaging unibersidad sa\xc2\xa0\xc2\xa0"Global 30" Project.Sa Estados Unidos, ang Keio ay may hayskul, ang "Keio Academy of New York".'